b'\n_START_ARTICLE_\nKlaip\xc4\x97dos Ernesto Galvanausko profesinio mokymo centras\n_START_SECTION_\nKlaip\xc4\x97dos statybinink\xc5\xb3 mokykla\n_START_PARAGRAPH_\n1969 m. \xc4\xafsteigta Klaip\xc4\x97dos 41-oji vidurin\xc4\x97 profesin\xc4\x97 technikos mokykla. 1988 m. mokyklai suteiktas pavadinimas \xe2\x80\x93 Klaip\xc4\x97dos 5-oji profesin\xc4\x97 technikos mokykla. 1990 m. mokykla pavadinta Klaip\xc4\x97dos statybinink\xc5\xb3 mokykla._NEWLINE_Mokyklos vadovai: Vaclovas Normantas (1969\xe2\x80\x931982), Stanislovas Jonu\xc5\xa1is (1982\xe2\x80\x931984), Klausas Peteris Grudzinskas (1984\xe2\x80\x932007), Steponas Rimkus (2007\xe2\x80\x932016).\n_START_SECTION_\nKlaip\xc4\x97dos profesinio mokymo ir reabilitacijos centras\n_START_PARAGRAPH_\nSuaugusi\xc5\xb3j\xc5\xb3 profesinis mokymas Klaip\xc4\x97doje profesinio mokymo ir reabilitacijos centre prad\xc4\x97tas 1972 m. vasario 1 d. \xc5\xa0i data \xc5\xbeymi Vilniaus autotransporto mokymo kombinato Klaip\xc4\x97dos filialo pertvarkym\xc4\x85 \xc4\xaf savaranki\xc5\xa1k\xc4\x85 Klaip\xc4\x97dos automokykl\xc4\x85. Prie autotransporto mokymo kombinato buvo prijungtas prekybos darbuotoj\xc5\xb3 mokymo centras. 1993 m. buv\xc4\x99s autotransporto mokymo kombinatas reorganizuotas \xc4\xaf Darbo rinkos mokymo centr\xc4\x85. 2011 m. \xc4\xafkurtas Ne\xc4\xafgali\xc5\xb3j\xc5\xb3 profesin\xc4\x97s reabilitacijos skyrius. Naujai pastatytame ne\xc4\xafgali\xc5\xb3j\xc5\xb3 profesin\xc4\x97s reabilitacijos centre buvo vykdoma ne\xc4\xafgali\xc5\xb3j\xc5\xb3 reabilitacija. 2012 m. prad\xc4\x97tos teikti pirminio profesinio mokymo paslaugos pagal masa\xc5\xbeuotojo, vie\xc5\xa1bu\xc4\x8dio darbuotojo, floristo profesinio mokymo programas._NEWLINE_Nuo \xc4\xafstaigos \xc4\xafk\xc5\xabrimo iki 2013 m. jos pavadinimas buvo keistas septynis kartus. Nuo 2013 m. centras pavadintas Vie\xc5\xa1\xc4\x85ja \xc4\xafstaiga \xe2\x80\x9eKlaip\xc4\x97dos profesinio mokymo ir reabilitacijos centras\xe2\x80\x9c._NEWLINE_Mokyklos vadovai: Stanislovas Kekys (1972\xe2\x80\x931991), Birut\xc4\x97 Dirmotien\xc4\x97 (1991\xe2\x80\x932016)'